‎Cred că India a fost atrasă de grup
‎pentru că-i dădea ‎impresia unui scop comun.
‎Grupul era NXIVM
‎și scopul său comun era ‎îmbunătățirea sinelui
‎folosind o metodă brevetată ‎de „sondaj rațional”
‎pentru „succes executiv”.
‎Grupul era condus de Keith Raniere.
‎Dar afirmația că Raniere ‎avea cel mai mare IQ din lume,
‎faptul că studenții trebuiau ‎să facă plecăciuni în fața pozelor sale
‎și că trebuiau să-i zică „Avantgardistul”
‎au neliniștit-o pe Catherine.
‎Într-un final, India mi-a spus:
‎„Fac asta pentru mine.”
‎Mi-a căzut fața. Eram șocată.
‎India a sfârșit donând NXIVM ‎sute de mii de dolari
‎și a fost atrasă în ceva
‎mai îngrozitor decât „succesul executiv”.
‎M-a sunat cineva
‎care mi-a spus că în NXIVM
‎era un grup secret.
‎Atunci am auzit prima dată de „DOS”.
‎Dominus Obsequious Sororium.
‎Era prezentat ca un grup ‎de emancipare a femeilor, dar...
‎În latină înseamnă „stăpânul sclavelor”.
‎Mi s-a spus că le „marcau” ‎pe aceste femei.
‎Marcarea era parte ‎din inițierea în DOS.
‎Noua membră era legată la ochi,
‎era pusă să se dezbrace
‎și să se întindă pe o masă.
‎Alte trei femei o țineau ‎de picioare și de umeri
‎și trebuia să zică:
‎„Stăpâne, marchează-mă. ‎Va fi o onoare.”
‎Femeilor li se spunea ‎că simbolul reprezenta natura,
‎dar, de fapt, ‎erau inițialele lui Keith Raniere.
‎În istorie există mii de grupări ca NXIVM,
‎grupări considerate culte religioase.
‎E imposibil de știut câte,
‎pentru că majoritatea ‎neagă această definiție
‎și aproape niciun membru ‎nu realizează că e înscris într-unul.
‎Cum devine o grupare un cult?
‎Cum au reușit unii ‎să-i facă pe oamenii obișnuiți
‎să comită atrocități?
‎Voi fi Dumnezeu, și în afară de mine, ‎nu va fi niciun altul.
‎UN SERIAL DOCUMENTAR ORIGINAL NETFLIX
‎Vrem să împărtășim aceste cunoștințe ‎cu toată lumea.
‎Părea că puteau folosi orice metodă
‎fiindcă eram copii cerești
‎și Dumnezeu știa de ce facem asta.
‎Waco e o dovadă împotriva ATF.
‎Dacă continuați, ‎cineva va avea de suferit.
‎Ți se spunea să uiți de familia ta ‎și să renunți la fosta identitate.
‎Singura ta șansă de supraviețuire ‎e să pleci cu noi.
‎CULTELE
‎Dragostea e un remediu care vindecă.
‎Secta Templul Oamenilor era unică atunci.
‎Conținea o diversitate de oameni, ‎albi, negri, amerindieni și hispanici.
‎Am intrat acolo naivi, spunându-ne:
‎„Jim vrea o lume utopică. ‎Și eu vreau asta.”
‎Credeam că e o mișcare ‎pentru o lume mai bună.
‎De fapt, ei se alăturau
‎unei mișcări care e esența ‎ideii moderne de cult.
‎Mulțumesc, iubito.
‎La sfârșitul anilor '70, ‎liderul grupării, Jim Jones,
‎a plecat cu aproape ‎o mie de discipoli
‎de la Templul Oamenilor din California ‎în junglele izolate din Guyana
‎pentru a construi Jonestown.
‎Un loc prezentat ‎ca fiind o utopie autonomă
‎fără violența și rasismul ‎care afectau America.
‎Sunteți fericiți aici? Ești fericit, Tom?
‎Da.
‎Toți spun că sunt fericiți aici, ‎e absolut evident.
‎Însă rudele îngrijorate au făcut ‎presiuni asupra guvernului
‎cu pamflete în care descriau ‎coșmarul din Jonestown,
‎spunând că Jones folosea ‎tehnica „programării mentale”
‎și că se antrenau pentru sinucideri ‎ca să-i convingă „să moară pentru cauză”.
‎Congresmenul Leo Ryan a zburat ‎în Guyana ca să investigheze
‎și nu s-a mai întors.
‎E prea târziu.
‎Congresmenul a murit, ‎tot Congresul e mort.
‎Dacă nu putem trăi în pace, ‎atunci vom muri în pace.
‎Imaginea a aproape o mie de morți,
‎cea mai mare sinucidere-crimă în masă ‎din istoria modernă
‎a îngrozit planeta.
‎Sectanții, care credeau ‎tot ce le spunea Jim Jones,
‎s-au sinucis.
‎Unii s-au împușcat. ‎Alții, se pare că s-au otrăvit.
‎Acolo erau sticle goale ‎de cianură de potasiu.
‎Familii întregi au ingerat otrava.
‎Printre cadavre, era și cel ‎al fondatorului fanatic al Templului,
‎reverendul Jim Jones.
‎Jones le-a spus:
‎„E timpul să ne întâlnim în alt loc.”
‎Grupările numite culte,
‎conduse de lideri carismatici,
‎cu idei extreme și discipoli fanatici,
‎au existat ‎în aproape orice țară de pe Pământ.
‎Dar dimensiunea dezastrului ‎de la Jonestown
‎a dat cuvântului „cult” ‎o conotație îngrozitoare
‎și i-a îndemnat pe sociologii din SUA
‎să publice un studiu în care să definească
‎elementele comune ‎ale acestor grupări distructive.
‎Au convenit asupra ‎a trei caracteristici principale.
‎Un cult e un grup sau o mișcare socială
‎condusă de un lider carismatic,
‎care este autoritar
‎și care cere să fie venerat ca un zeu.
‎Ni s-a spus să credem că spusele lui
‎sunt direct de la Dumnezeu.
‎În „comunitate”, așa cum o denumeam,
‎el era autoritatea lui Dumnezeu.
‎A doua caracteristică a unui cult:
‎Grupul are ‎un anume program de îndoctrinare,
‎uneori numit „reformarea gândirii”.
‎Sau control mental.
‎E ca și cum sistemul ‎de operare era Biblia,
‎iar, ulterior, ‎el instala programe în sistem.
‎Și oamenii le acceptau
‎pentru că acceptau Biblia ‎și nu voiau s-o pună la îndoială.
‎Deci, trebuiau să creadă.
‎Altă caracteristică e exploatarea,
‎fie sexuală sau financiară.
‎Un tip de exploatare a membrilor.
‎Când Sun Myung Moon avea nevoie ‎ca părinții mei
‎să îndeplinească o misiune sau altceva,
‎ei trebuiau să pună pe prim plan ‎nevoile cultului, înaintea copiilor.
‎De exemplu, tata...
‎Era plecat majoritatea timpului ‎când eram copil.
‎Apare o mică problemă ‎cu definiția unui cult.
‎E mai degrabă o judecată de valoare, ‎nu un cuvânt gramatical.
‎Toți profeții din religiile importante ‎pot fi considerați lideri carismatici.
‎Cea mai tare glumă ‎din cursurile religioase
‎este „cult plus timp egal religie”.
‎„Cult” vine din latină, ‎cultus,
‎adică „a cultiva” sau „a culege”,
‎și în antichitate descria
‎sacrificiile, ofrandele și monumentele ‎construite pentru zei.
‎Dar în timp a ajuns ‎să reprezinte religiile neortodoxe.
‎Imperiul Roman considera ‎iudaismul un cult.
‎Unii spun că anumite versiuni ‎ale Islamului sunt culte.
‎În prezent, savanții preferă definiția ‎„mișcare religioasă nouă” sau MRN.
‎Multe au apărut ‎nu ca să-și exploateze enoriașii,
‎ci ca să-i ajute să supraviețuiască ‎unor amenințări externe.
‎Însăși identitatea grupului este ‎atacată de ceilalți,
‎iar singurul mod de a salva identitatea
‎este de a se uni sub autoritatea ‎unui lider carismatic
‎și de a o lua de la capăt.
‎Iisus din Nazaret a trăit
‎în, probabil, epoca cea mai turbulentă ‎din punct de vedere politic și social
‎din istoria Orientului Mijlociu,
‎ceea ce spune multe.
‎Iisus era unul ‎dintre cel puțin zece mântuitori
‎despre care știm.
‎Mișcările religioase noi au apărut ‎ca să ajute oamenii în perioade tulburi
‎în cursul istoriei.
‎În Europa au apărut ‎în tumultul Renașterii,
‎ca o reacție ‎la religiile instituționalizate.
‎În India au apărut ‎în cursul mișcărilor sociale
‎cauzate de tranziția la agricultură,
‎iar mai târziu, ‎ca răspuns la colonialismul britanic.
‎O țară, în mod special, ‎a îmbrățișat fără probleme noile religii
‎încă de la fondarea ei.
‎Încă din secolul al XVII-lea
‎coloniile americane aveau reputația
‎de a fi o zonă sigură ‎pentru radicalii religioși.
‎O mică zonă din SUA
‎era în special acaparată ‎de noua fervoare religioasă,
‎zona dintre Albany și Buffalo,
‎numită și „Districtul Incendiat”.
‎Districtul Incendiat a devenit ‎locul apariției religiei mormone,
‎a religiei adventiste de ziua a 7-a,
‎a spiritualismului.
‎Și a multor altor mișcări sociale, ‎politice și religioase.
‎Dacă oamenii sunt manipulabili religios,
‎ei sunt manipulabili și politic.
‎Jemima Wilkinson a fost un profet ‎din acea zonă.
‎A fost aproape de moarte, ‎suferind de tifos
‎și s-a declarat o reîncarnare ‎a unui duh sfânt
‎numit Prietenul Public Universal.
‎Probabil era prima dată
‎când americanii văzuseră ‎o femeie predicând sau vorbind în public.
‎Era ca un profet american,
‎de la care oamenii primeau ‎tot felul de mesaje și de dezlegări,
‎nu neapărat religioase.
‎Acest model s-a tot repetat.
‎Iar cultele s-au răspândit ‎dincolo de Districtul Incendiat.
‎În anii '30, în New York,
‎zeci de mii de oameni ‎considerau că un om numit Tatăl Divin
‎era Dumnezeu pe Pământ.
‎Transmit acest mesaj întregii umanități.
‎Trebuie să-l vedem pe Tatăl Divin
‎ca pe un precursor ‎al mișcării drepturilor civile.
‎Primii discipoli ai Tatălui Divin
‎erau implicați în proteste și petiții
‎care susțineau drepturile civile,
‎fiind pionieri în acest domeniu, ‎în Statele Unite de atunci.
‎Iar mișcarea se va amplifica
‎și va atinge noi culmi ‎de emancipare socială,
‎în care tensiunile rasiale ‎au dat naștere la violențe
‎și la asasinate politice.
‎Mulți puneau la îndoială ‎justețea războiului din Vietnam.
‎Încrederea americanilor în guvern ‎s-a prăbușit...
‎iar spectrul anihilării nucleare
‎a făcut întreaga națiune ‎să se simtă sub asediu.
‎Aceste aspecte au făcut ca o întreagă ‎generație să caute comunități noi
‎și surse alternative de semnificație.
‎În acel moment s-a observat
‎ascendența acestor indivizi carismatici,
‎unii americani,
‎alții îmbrățișând tradițiile orientale,
‎în special din India.
‎„Suntem cei câțiva drepți.”
‎„Cunoaștem adevărul.”
‎Iar acel adevăr era antidotul ‎vremurilor tulburi de atunci.
‎Însă acel „adevăr” era uneori ‎însoțit de vicleșuguri.
‎Căutarea unei semnificații alternative
‎prezenta o atracție deosebită.
‎Și uneori, chiar și liderii,
‎încep să creadă în această atracție.
‎Însă, din cauza naturii umane,
‎idealismul se poate transforma ‎foarte ușor în autoritarism.
‎Toleranța religioasă care a permis ‎evoluția rapidă a țării...
‎Ridică-te și mergi!
‎...i-a făcut pe oameni ‎foarte ușor manipulabili.
‎Și Tatăl Divin a fost acuzat
‎că a profitat de pe urma discipolilor,
‎forțându-i să-i cumpere un hotel
‎și punând mâna pe moștenirea unei femei.
‎Un om privea asta și învăța:
‎Jim Jones.
‎Jim Jones l-a studiat pe Tatăl Divin
‎pentru a vedea ‎cum și-a strâns comunitatea.
‎Dorința lui Jones ‎de a învăța de la Tatăl Divin
‎a fost imortalizată ‎într-un serial din anii '80.
‎James Earl Jones joacă ‎rolul Tatălui Divin.
‎Dar cum ții la un loc atâția oameni?
‎Cum a ținut la un loc ‎fiul meu Moise turma lui?
‎Cu ce preț?
‎Cere și ți se va da, fiule.
‎Cere și ți se va da.
‎Jim Jones și-a însușit ‎unele mesaje de justiție socială
‎care erau prezente în mesajele ‎transmise de Tatăl Divin
‎și le-a folosit, ‎mai întâi să atragă oamenii
‎și apoi, să-i manipuleze.
‎Când manipularea devine distructivă,
‎atunci grupul devine un cult,
‎conform sociologilor.
‎Nu are legătură cu credința lor.
‎Are legătura cu dinamica de grup
‎și cu modurile în care se folosesc ‎diverse metode de influență și control
‎pentru a manipula și exploata membrii.
‎Charles Manson și-a convins ‎discipolii să ucidă nouă oameni
‎pentru a declanșa un război rasial.
‎Shoko Asahara a ordonat discipolilor ‎să gazeze metroul din Tokio cu Sarin,
‎omorând 13 persoane.
‎Marshall Applewhite, liderul cultului ‎Poarta Raiului și-a convins discipolii că:
‎Periodic, acea dimensiune se apropie
‎și oferă o tranziție,
‎oferă trecerea ‎de la acest nivel evoluționar
‎la acel nivel evoluționar.
‎Asta i-a făcut pe mulți ‎să se sinucidă sau să se castreze,
‎crezând că vor trece ‎într-o dimensiune superioară.
‎Fascinația eternă a cultelor
‎se naște din misterul controlului complet ‎exercitat de liderii acestora.
‎Ei se folosesc ‎de psihologie socială primară.
‎Se folosesc de tehnici de influențare ‎și de control.
‎În slujba publicului, prezentăm
‎șapte elemente care, ‎conform sociologilor,
‎vă pot îndoctrina ‎să vă alăturați unui cult.
‎Numărul unu.
‎Treceți printr-o tranziție, ‎poate una dificilă.
‎Eram un actor muritor de foame ‎și lipsit de succes
‎la 20 de ani în New York.
‎Când ești în acea stare vulnerabilă,
‎ești mai deschis să încerci orice.
‎Poate să iei un bilet dintr-un anunț
‎care spune: „Vino la ora de yoga.”
‎După prima meditație am simțit ‎că experimentez
‎valuri de iubire și de relaționare.
‎Asta face parte din persuasiune.
‎Ne-au dat chestionare
‎cu întrebări despre viață și univers: ‎„Ești fericit?”
‎După acest prim pas,
‎prima întâlnire, discuție, grup ‎de meditație sau de studiu al Bibliei,
‎recrutorii te manipulează ‎și te invită iar
‎și procesul continuă de aici încolo.
‎Îi încurajam să meargă ‎la centrul de odihnă din pădure,
‎unde-i puteam îndoctrina în continuare.
‎Acesta e primul pas ‎în crearea noii realități.
‎Eram ținuți într-un mediu închis,
‎fără cărți, televizor sau filme,
‎ca să ne protejeze ‎de ceea ce părinții mei ar numi
‎„pângărirea lumii”.
‎Cu timpul, devii ‎din ce în ce mai închistat
‎în acest sistem care se auto-izolează.
‎Până când relația ta cea mai importantă ‎e cu „conducătorul iubit”.
‎Sun Myung Moon și familia ‎se arătau și erau prezentați:
‎„Doamnelor și domnilor, ‎adevărații părinți ai omenirii,
‎reverendul Sun Myung Moon!”
‎Ești într-un grup ‎care a găsit răspunsul
‎și care are un lider, singurul lider
‎care vă poate duce pe acestă cale.
‎Orice altceva este greșit.
‎În fiecare duminică la ora 5:00
‎ne închinam la o poză ‎a reverendului și a doamnei Moon.
‎Ni se spunea să-i iubim pe reverend ‎și pe dna Moon ca pe părinții noștri,
‎chiar mai mult decât pe aceștia.
‎Această relație era întărită de lider ‎prin crearea unui inamic extern.
‎Mi-a spus: „Vei fi violată, vei fi bătută.
‎Vei fi lăsată într-un șanț.”
‎Mi-a spus că dacă plecam, voi păți ‎toate lucrurile astea îngrozitoare,
‎pentru că lumea era un loc malefic.
‎Asta înseamnă că vei căuta ‎să fii călăuzit de liderul cultului.
‎Intri într-o stare permanentă ‎în care-ți negi propria rațiune.
‎Nu mai ai rațiune.
‎Oamenii care suferă ‎de această disonanță cognitivă,
‎vor ține mereu partea
‎cultului și liderului acestuia.
‎Ceea ce ne duce la modul în care liderii ‎cultului își întăresc controlul:
‎influența anturajului.
‎Dorința fundamentală a oamenilor ‎de a face parte dintr-un grup
‎poate anula ‎propria lor percepție a realității.
‎În 1951, psihologul Solomon Asch ‎a demonstrat asta
‎așezând mai mulți studenți într-o cameră.
‎Doar unul nu știa că e un experiment.
‎Sarcina voastră e simplă:
‎priviți linia din stânga
‎și identificați ‎care din liniile din dreapta
‎are aceeași lungime.
‎- Doi. ‎- Doi.
‎Doi.
‎Din cei testați, 75% sfârșeau ‎prin a fi de acord cu majoritatea,
‎chiar dacă răspunsul era evident greșit.
‎Liderul cultului se folosește de asta
‎pentru a-i forța pe discipoli ‎să se conformeze.
‎Cumva, asta a făcut la Jonestown.
‎A declanșat o revoltă
‎și apoi s-a retras și a lăsat ‎influența anturajului să acționeze.
‎Totul pentru a satisface demența ‎un narcisist sociopat.
‎A spus: „Nu puteți trăi fără mine,
‎și dacă eu mor, veți muri și voi cu mine,
‎pentru că voi nu sunteți importanți, ‎iar eu sunt cel esențial.”
‎Când copiii s-au strâns ‎în afara clădirii,
‎a trimis secretarele și amantele sale
‎să le bage otravă în gură,
‎a început să omoare copiii.
‎Niciun părinte de acolo
‎care știa că le-au murit copiii alături
‎nu se mai putea gândi că va reveni ‎în SUA și că va duce o viață liniștită.
‎Azi, o altă amenințare
‎îi face pe oameni ‎să caute noi semnificații.
‎Epidemia de izolare socială
‎e atât de gravă încât e considerată ‎un atentat la sănătatea publică
‎în multe țări.
‎Experții medicali cred
‎că singurătatea e noua criză a sănătății ‎din Australia.
‎Și SUA sunt puternic afectate ‎de epidemia singurătății.
‎Guvernul a numit ‎un ministru al singurătății.
‎Între 800.000 și 900.000 de oameni ‎de vârstă medie
‎s-au retras complet din societate.
‎Oamenii nu fac parte automat ‎dintr-o comunitate,
‎fie că e la nivel de familie, de biserică
‎sau de cartier.
‎Tot mai puțini oameni ‎practică religia organizată
‎sau participă la adunările religioase,
‎iar comunitățile virtuale umplu acest gol.
‎Prin intermediul Internetului,
‎pentru prima oară în istorie,
‎definiția comunității nu mai e legată ‎de limitele geografice.
‎Aici găsim grupuri ‎fără valoare statistică, dar numeroase,
‎cu același mod de gândire
‎care ne aprobă ‎și care ne întăresc opiniile.
‎Așa a apărut o nouă generație ‎de lideri online,
‎care se folosesc de rețelele ‎de socializare ca să-și atragă discipoli.
‎Vei simiți
‎că poți să controlezi complet ‎aspectele vieții tale,
‎pentru că așa e.
‎Singurul loc în care poți găsi ‎ceea ce cauți
‎e în tine însuți.
‎Accepți în totalitate ceea ce ești.
‎Dacă oamenilor nu le convine, ‎pot să se care.
‎Poți împărtăși rapid informații ‎urmăritorilor tăi
‎stând într-o cameră, ‎fără să ai legături sociale.
‎Poți face asta datorită ‎dimensiunii Internetului,
‎unde poți găsi o comunitate ‎pentru aproape orice.
‎Acest sens de condiționare ‎poate fi foarte puternic.
‎Teal Swan e un astfel de lider.
‎Unii oameni folosesc depresia ‎ca mod de a evita sinuciderea.
‎A strâns o groază de urmăritori
‎oferind sfaturi controversate ‎celor singuri și celor suferinzi.
‎Sinuciderea e un mod ‎de a o lua de la capăt.
‎În sine, nu o putem considera ‎o decizie bună sau proastă.
‎Unii au acuzat-o pe Teal ‎că e liderul unui cult online,
‎lucru pe care-l neagă,
‎deși acceptă faptul ‎că „are rețeta perfectă pentru un cult”.
‎„Oamenii sunt disperați ‎și au nevoie să-i aprob.
‎Ar face orice le spun.”
‎Caracteristicile incorporate ‎în spațiile online de adunare
‎pot agrava situația.
‎Vizionezi un videoclip ‎și YouTube îți recomandă altele
‎care te pot conduce ‎pe o spirală a radicalizării.
‎Multe spații online,
‎cum ar fi forumurile,
‎pot crea o comunitate similară ‎unui cult, dar fără lider.
‎Aceste mișcări alternative ‎dau răspunsuri
‎și oferă o casă
‎și un loc în care ești ascultat.
‎Oamenii vulnerabili, aflați la răscruce, ‎le pot găsi cu ușurință.
‎Uneori persuasiunea începe ‎cu conținut mai puțin extrem,
‎ca un loc unde bărbații ‎își exteriorizează frustrările sexuale,
‎iar apoi oamenii sunt atrași ‎într-o nouă realitate,
‎exagerată de un inamic extern
‎și impusă de influența anturajului.
‎Alți bărbați, care caută răzbunare.
‎Chiar dacă nu se adună într-un loc fizic,
‎asta nu înseamnă că grupările ‎de azi sunt mai puțin nocive.
‎În ultimii ani, ‎aceste scene au îngrozit lumea.
‎Ucigașul din Santa Barbara, Elliot Roger, ‎a postat mai multe amenințări online.
‎A ucis șase oameni ‎prin înjunghiere și împușcare.
‎Aceste forumuri duc la violență fizică.
‎O dubă a intrat în plin în pietoni ‎pe o stradă aglomerată din Toronto.
‎Incel. O comunitate online
‎de oameni frustrați de interacțiunile ‎lor romantice cu femeile.
‎Înainte de atacul din Toronto,
‎vinovatul a postat un apel pe 4chan,
‎forumul lui preferat,
‎adresându-i-se cu „sergent”,
‎ca și cum ar fi fost comandantul lui.
‎Atac armat în Noua Zeelandă, ‎la o moschee,
‎în urma căruia au murit zeci de oameni,
‎iar atacatorul a transmis ‎tot incidentul pe Internet.
‎Atacatorul din Noua Zeelandă ‎s-a lăudat în comunitatea online
‎cu genocidul comis,
‎faptă salutată cu adorație ‎de comunitatea sa.
‎O comunitate prinsă la granița ‎între realitatea alternativă și cult real.
‎Aceste culte online oferă oamenilor
‎care cred că sunt înstrăinați ‎sau nedreptățiți de cultura dominantă,
‎un alt punct de vedere, ‎un alt scenariu pe care să-l urmeze.
‎Chiar dacă punctul de vedere alternativ ‎provine din online sau din realitate,
‎promițând justiție socială
‎sau un sine mai bun, ‎mai fericit și mai realizat,
‎toate folosesc ‎aceleași metode de control,
‎iar evadarea este dificilă.
‎E greu să părăsești un cult, ‎pentru că acesta e lumea ta.
‎Cu timpul, majoritatea membrilor ‎părăsesc cultul singuri,
‎deseori după ce descoperă
‎că liderul lor nu e atât de infailibil.
‎Era foarte normal
‎ca el să anunțe aiurea o dată ‎când va avea loc sfârșitul lumii.
‎Dacă privești declarațiile anterioare, ‎descoperi că era inconstant.
‎Sau când observă ‎că ghidul lor spre moralitate
‎e, de fapt, un ipocrit.
‎Toți jurau că vor rămâne celibatari,
‎se prefăceau că-l respectă.
‎Muktananda însuși,
‎am aflat mai târziu,
‎era un agresor sexual înveterat.
‎Sau când realitatea lor se prăbușește.
‎Murise tata.
‎Conducerea mi-a permis ‎să mă duc la înmormântare.
‎Ieșind puțin din acea situație
‎și privind lucrurile din altă perspectivă
‎m-a făcut să vreau să plec de acolo
‎și să-mi iau și copiii.
‎Ideea de a părăsi cultul ‎și de a ieși în lume
‎e înspăimântătoare.
‎Îmi era teamă să trec strada,
‎pentru că mă așteptam ‎ca Dumnezeu să-mi ia viața.
‎E dificil, pentru că nu mai ești obișnuit ‎să iei singur decizii.
‎Acum șapte, opt ani ‎eram într-un club de lectură
‎și îmi provoca amintiri dureroase ‎pentru că îmi cereau părerea despre cărți.
‎Iar eu deveneam agitat, ‎abia puteam scoate un cuvânt
‎și nu m-am mai dus.
‎Oamenii la care țineam, ‎lucrurile în care credeam
‎s-au dovedit a fi o înșelătorie.
‎Înțelegeți? Te cuprinde disprețul de sine.
‎Procesul e epuizant
‎și e indicat ca persoana respectivă ‎să locuiască într-un loc sigur
‎pentru a-și reface viața.
‎Condamnarea lui Keith Raniere
‎le-a permis Catherinei și Indiei Oxenberg ‎să înceapă o recuperare îndelungată.
‎În final, ne-am împăcat.
‎E ceva de durată.
‎Ea înțelege că a afectat-o
‎și că nu e distrusă,
‎însă i-au rămas cicatrici.
‎Părți ale identității mele ‎pe care am încercat să le elimin
‎au revenit,
‎și poate părea ridicol,
‎dar am început să urmăresc păsările,
‎iar asta făcea parte ‎din identitatea mea anterioară.
‎Instinctul meu de supraviețuire ‎n-a fost eliminat complet.
‎Și mă concentram exclusiv
‎pe ce mă ajuta să supraviețuiesc.
‎Găsești alți ciudați.
‎Găsești alte persoane neconvenționale ‎sau diferite.
‎Sunt deja un artist, deci...
‎Mulți artiști... ‎Cu toții suntem ciudați, nu?
‎Cu fiecare pas pe care-l faci
‎înțelegi că nu ai de ce să te temi,
‎iar eu încă învăț.
‎La aproape 30 de ani, ‎luam viața de la început.
‎Tot mai cred că pot învăța lucruri noi,
‎abilitate ce le lipsește ‎unora de vârsta mea,
‎iar asta se datorează ‎dorinței mele de a învăța,
‎pentru că am fost privată de asta.
‎Când aveam 21, 22 de ani, am hotărât
‎că voiam, la un moment dat în viața mea,
‎să ajut oamenii
‎într-un fel în care eu n-am fost ajutată.
‎Voiam să le arăt că pot alege singuri,
‎că pot face ceva bun pentru ei înșiși
‎și că pot fi independenți.
‎Sunt o supraviețuitoare
‎și, încă de la început,
‎am simțit că fiecare zi trăită în plus
‎era ca o palmă dată lui Jim.
‎Laura Kohl a revenit în 2018 în Guyana ‎împreună cu alți supraviețuitori,
‎puținii norocoși care nu se aflau ‎în Jonestown
‎în ziua tragediei.
‎E ceva ce trebuie repetat mai des.
‎Nu e Jim Jones și ceilalți.
‎Sunt 917 de victime și tipul celălalt.
‎Subtitrarea: Dan Anescu